**Acer Finland Oy**

Jukka-Pekka Korkiakangas, Country Manager

Puh. 045 880 7675

E-mail: jukka-pekka\_korkiakangas@acer-euro.com

**Acer julkistaa Windows 8 -Ultrabookit, -tabletit ja -All-in-One-pöytäkoneet**

***Acerin Windows 8 -laitteet tarjoavat täysin uudenlaisia käyttökokemuksia***

Johtava tietokonevalmistaja Acer julkisti tänään uudet Windows 8 - tuotteensa. Aspire S7 Ultrabook-kannettava, ICONIA W -sarjan tabletit ja Aspire U -malliston All-in-One -pöytäkoneet on suunniteltu tyylikkäiksi, ergonomisiksi ja helppokäyttöisiksi.

“Windows 8 on Acerille tärkeä virstanpylväs”, kertoo Acerin toimitusjohtaja **J. T. Wang**. “Acerin tavoitteena kautta historian on ollut murtaa teknologian ja ihmisten väliset esteet. Uusien tuotteidemme design yhdistettynä Windows 8:n kosketustoimintoihin tarjoavat aivan uudenlaisia käyttökokemuksia.”

Acerin Corporate President **Jim Wong** jatkaa: “Acer on tehnyt tiivistä yhteistyötä Microsoftin kanssa, jotta uudet tuotteemme pystyisivät hyödyntämään Windows 8:n ominaisuuksia mahdollisimman tehokkaasti ja helppokäyttöisesti. Kuluttajat vaativat ergonomisuutta ja tyylikkyyttä, ja olemmekin keskittyneet vahvasti juuri niihin.”

“Ihmisten ja tietokoneiden yhteispelin tulisi olla helppoa, eikä monimutkaista. Tässä suhteessa Windows 8:n kosketusnäyttöominaisuudet ovat valtava harppaus eteenpäin: niiden avulla koneen käytöstä tulee entistä intuitiivisempaa. Hyödyntämällä Windowsin uudistuksia ja Intelin arkkitehtuuria, pystymme tarjoamaan käyttäjille paremman, kosketukseen perustuvan kokemuksen eri laitteissa”, Wong kertoo.

“Microsoft ja Acer ovat tehneet vahvaa yhteistyötä uusien, Windows 8:aa käyttävien laitteiden parissa. On upeaa nähdä Acerin niihin tuoma kehitys”, kertoo **Steven Guggenheimer**, Microsoftin OEM-divisioonan johtaja. “Olemme varmoja, että Acerin uudet Windows 8 -laitteet tarjoavat käyttäjille hienoja kokemuksia.”

“Intel ja Acer keskittyvät innovaatioihin ja yhteistyöhön, joiden kautta saamme luotua mukaansatempaavia ja turvallisia kokemuksia käyttäjillemme”, sanoo **Kirk Skaugen**, Intelin PC Client Groupin johtaja. “Intelin kolmannen sukupolven Core-prosessorien kasvanut teho, Windows 8:n vallankumoukselliset ominaisuudet ja Acer Aspire -Ultrabookien keveys ja design tuovat yhdessä käyttäjille upeita elämyksiä”, Skaugen korostaa.

Wong lisää: “Alkuvuonna CES-messuilla määritimme Acerin brändille uuden tavoitteen: *explore beyond limits*, rajojen ylittäminen. Uusien laitteiden avulla haluamme herättää jokaisessa käyttäjässä arkipäivän tutkimusmatkailijan. Acerin avulla jokainen voi saavuttaa enemmän, olivatpa he sitten yksityis- tai yrityskäyttäjiä.”

**TUOTETIEDOT**

Acer Aspire S7 Ultrabook on Acerin S-sarjan huippumalli. Sen linjakkaat muodot on sovitettu alumiinisen unibody-runkoon. 13,1-tuuman malli on markkinoiden ohuin ja 11,6-tuumainen markkinoiden pienikokoisin Full HD -kosketusnäytöllinen Ultrabook. Kummassakin mallissa on Acerin edistyksellinen Twin Air -jäähdytysjärjestelmä ja automaattisesti ympäristöön reagoivalla taustavalaistuksella varustettu näppäimistö.

ICONIA W510 ja W700 -tableteissa kosketuselämys on viety täysin uudelle tasolle. W510:ssä on 10,1-tuumainen, kolmitoiminen kosketusnäyttö, joka mahdollistaa koskettamisen, kirjoittamisen ja katselemisen. Mallin akkukesto on 18 tuntia ja se on varustettu Always On- ja Always Connect -toiminnoilla. W700-malli on erittäin suorituskykyinen Windows-tabletti, jonka monipuolinen telakka mahdollistaa erilaiset näyttöratkaisut, tallennustilan kasvattamisen ja lisäakkujen käytön. W700:ssa on 11,6-tuumainen Full HD -kosketusnäyttö, jolta 1080p-tarkkuuden kuva näyttää tyrmäävän kauniilta.

Aspire U-sarjan All-In-One -pöytäkoneet ovat saatavilla kahdessa eri koossa. 27-tuumainen 7600U on 35 mm paksuisena superohut. Siinä on komea, reunasta reunaan ulottuva Full HD -näyttö sekä Dolby Surround Sound -ääni. All-In-One -kone tunnistaa useamman käyttäjän samanaikaiset kosketukset ja sitä on mahdollista kallistaa 0-90 astetta. Lisäksi näyttöä voi kääntää joka suuntaan. 23-tuumainen 5600U on markkinoiden ohuin All-in-One -PC. Sitä voi kallistaa 30-85 astetta omien mieltymysten mukaan. Molemmat mallit on suunniteltu ergonomisiksi ja sisustukseen sopivan tyylikkäiksi.

**\*\*\***

**Acer**

Vuonna 1976 perustettu Acer on aina keskittynyt murtamaan raja-aitoja ihmisten ja teknologian välitä. Acer auttaa ihmisiä löytämään uutta, luomaan ja kasvamaan. Acer on markkinoiden toiseksi suurin kannettavien tietokoneiden toimittaja maailmanlaajuisesti (Gartner 2011). Acer Groupissa työskentelee 8000 henkilöä ja sen liikevaihto vuonna 2011 oli noin 12,6 miljardia euroa. Acerin kanavamalli on yhtiön liiketoiminnalle äärimmäisen tärkeässä asemassa. Yhtiöllä on kolme brändiä, Acer, Packard Bell ja Gateway, joista Acer ja Packard Bell ovat saatavilla Suomessa. Acerin tuotteissa korostuu ympäristöystävällisyys ja yhtiön koko tilaus- toimitusketju on sitoutunut vihreiden arvojen toteutumiseen. Acer on Olympialaisten virallinen kumppani. Lisätietoa osoitteessa [www.acer-group.com](http://www.acer-group.com).